गोदान दिल्ली, 17अक्टबरः देग्लायनि 2020 बोसोरनि एन इ इ टि एबा नीट आन्जादनि फिथाइखौ फोसावबाय । बे आन्जादनि फिथाइयाव सएब आफताबनि टप सारिआव उथ्रिसारनो हानाया मख’जाथाव जादों । सएब आफताबआ बे आन्जादआव 100 जौखोन्दो नम्बर लानानै उथ्रिसारनो हादों आरो बेबादि 100 जौखोन्दो नम्बर लानानै उथ्रिसारनो हानाय गिबि फरायसा जानो हादों। बिनि सिगां रावबो फरायसाफोरा 100 जौखोन्दो नम्बर मोन्नो हाफेराखैमोन । सएबआ 720 नम्बरनि गेजेराव 720 नम्बर लानो हादों । खौरां बिजोंनिफ्राय मिबथिनो मोननाय समाव एसेबां मोजांद्राय नङामोन आरो गोसो गैयै जोबोद लोरबांमोन । नाथाय उनाव मालायनिफ्राय थुलुंगा मोन्नानै फरायनायाव गोसो होयो आरो नांथाबो। जायनि थाखाय दिनैनि बे नीट आन्जादआव जाफुंसार फिथाइखौ मोन्नो हादों।